《桃源忆故人 桃源春泛，仿李昭道》
清代·程颂万

凡夫不称桃花意。放出渔翁头地。篙下一溪春水。是古人新泪。

水脂山黛真罗绮。鸡犬也争闲气。规往画中诗里。笑辋川徒弟。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。